Agter elke snor is daar watse man? deur Willem Woes | Bydraes | Woes - Kreatiewe platform vir Afrikaans
Titel: Agter elke snor is daar watse man?
Aantal woorde: 252
Na my operasie moet ek 'n snor vir 'n week lank dra. Ek dink uiteindelik het ek myself genoegsaam in snor draers se skoene geplaas om kommentaar te kan lewer.
Hulle noem dit 'n neuswors. Ek dink nie daar kon enigsins 'n meer raak beskrywing wees nie. Gaan yskas toe, haal 'n Weense-worsie uit en druk dit tussen jou neus en bo-lip vas. Die enigste verskil is dat my neuswors uit gaas gemaak is.
Dit is 'n snor! Een moerse snor! Snorre kan in klasse opgedeel word, ek kry nog hare op my lyf en probeer 'n snor groei, die slinkse jakkals dun snor, ek steek iets op my bo-lip weg snor en dan die groot oom van almal, die Suid Afrikaanse bokser snor.
Ek het die bokser snor. Ek kan dit nie afhaal nie a.g.v. dreinering so ek moet koffie en beskuit met 'n wors op my lip geniet.
Ek het nooit gedink iets kan so 'n pyn in die gat wees nie. Dit voel of daar 'n gedroggie op my lip sit en help eet en drink aan wat ek geniet. Dit is nie koel nie. Dan kom daardie bekommernis dat iets dalk aan my neuswors hang. Selfbewus.com is al wat ek kan sê!
Nie, een keer deur hierdie ondervinding kon ek 'n positiewe van 'n snor raaksien nie. Dit is in die pad, ek glo dit is onhigiënies en 80% van vrouens wat ek uitgevra het oor snorre gril vir die damn goeters.